पीड़िता ने आरोप लगाया की मंगलवार की रात करीब आठ बजे वह घर में अकेली थी। उसी समय गांव के ही गोविंद यादव के पुत्र लालू कुमार यादव और अंतु पंडित के पुत्र प्रमोद कुमार पंडित घर में घुसकर उसके साथ दुष्कर्म किया। हो हल्ला करने पर उसकी मां व भाई घर पहुंचे तो दोनों को गोली मार देने की धमकी देते हुए वह भाग गये। पीड़िता ने बताया कि दो महीने पूर्व भी लालू कुमार यादव ने जबरन घर मे घुस कर दुष्कर्म किया था। इस बात की जानकारी किसी को देने पर गोली मार देने की धमकी दी थी। इसलिए उसने मुंह नहीं खोला था।